PIMO ลุยเพิ่มลูกค้าใน-ตปท.โค้งสุดท้าย ดันรายได้ปีนี้ทะลุ 500 ลบ.
PIMO ลุยเพิ่มลูกค้าใน-ตปท.โค้งสุดท้าย ดันรายได้ปีนี้ทะลุ 500 ลบ.
16 พ.ย. 2558

นายวสันต์ อิทธิโรจนกุล กรรมการผู้จัดการ บริษัท ไพโอเนียร์ มอเตอร์ จำกัด (มหาชน) หรือ PIMO เปิดเผยว่า ช่วงที่เหลือของปีนี้บริษัทฯยังคงเร่งเดินหน้าหาลูกค้าใหม่เพิ่มเติม ทั้งลูกค้าในประเทศและต่างประเทศ ซึ่งที่ผ่านมาบริษัทฯก็เริ่มได้รับคำสั่งซื้อมอเตอร์จากประเทศเมียนมาร์ และกัมพูชา หลังจากที่ได้มีการเดินทางไปออกบูธเพื่อแสดงสินค้า คาดว่าปีนี้บริษัทจะทำรายได้รวมสูงกว่า 500 ล้านบาท ตามเป้าหมายที่วางไว้ โดย 9 เดือนที่ผ่านมาของปีนี้มีรายได้รวมแล้ว 388.85 ล้านบาท
ทั้งนี้ ผลประกอบการของ PIMO ประจำไตรมาสที่ 3 สิ้นสุดวันที่ 30 ก.ย.58 บริษัทฯมีกำไรสุทธิอยู่ที่ 8.06 ล้านบาท เพิ่มขึ้น 1.29 ล้านบาท เมื่อเทียบกับไตรมาสก่อนหน้าที่มีกำไรสุทธิอยู่ที่ 6.77 ล้านบาท หรือคิดเป็นเพิ่มขึ้น 19.05% และมีรายได้รวม 135.31 ล้านบาท เพิ่มขึ้น 0.22 ล้านบาท เมื่อเทียบกับไตรมาสก่อนหน้าที่มีรายได้อยู่ที่ 135.09 ล้านบาท หรือคิดเป็นเพิ่มขึ้น 0.16%
ไตรมาสที่ 3/58 บริษัทฯมีกำไรสุทธิเพิ่มสูงขึ้นถึง 19.05% ถึงแม้ว่าจะมีรายได้รวมที่ใกล้เคียงกับไตรมาสที่ 2 เนื่องจากไตรมาสที่ 3 บริษัทมีการบริหารจัดการต้นทุนที่มีประสิทธิภาพมากขึ้น ในขณะที่ช่วงที่เหลือของปีนี้บริษัทฯยังคงเร่งเดินหน้าหาลูกค้าใหม่เพิ่มเติม ทั้งลูกค้าในประเทศ และต่างประเทศ ซึ่งที่ผ่านมาบริษัทฯก็เริ่มได้รับคำสั่งซื้อมอเตอร์จากประเทศเมียนมาร์ และกัมพูชา หลังจากที่ได้มีการเดินทางไปออกบูธเพื่อแสดงสินค้า คาดว่าในปีนี้บริษัทฯจะสามารถทำรายได้รวมสูงกว่า 500 ล้านบาท ตามเป้าหมายที่วางไว้ โดย 9 เดือนที่ผ่านมาของปีนี้ บริษัทฯมีรายได้รวมแล้ว 388.85 ล้านบาท